Umba

Umba () – upė šiaurės vakarų Rusijoje, Murmansko srities pietuose, Kolos pusiasalyje. Išteka iš Umbo ežero. Teka į pietus miškais, prateka ežerų virtinę – Kapustnyjė ežerus, Kano ežerą, Pončo ežerą. Įteka į Baltosios jūros Kandalakšos įlanką.

Didžiausi intakai: Jelovaja (dešinysis), Muna, Vjala (kairieji).

Vaga slenkstėta, vagoje, pakrantėse gausu riedulių. Užšąla nuo spalio pabaigos iki gruodžio vidurio, atitirpsta gegužę – birželį. Pratekėjusi Kano ežerą Umba skaidosi į tris protakas (Kicą, Nizvą, Rodvingą) ir sudaro dvi salas. Prie Umbos žiočių įsikūrusi Umbos gyvenvietė.

Vietovardis kilęs iš samių žodžio umb, ump, reiškiančio „uždaras“.Минкин А. А. Топонимы Мурмана. – Мурманск: Мурманское книжное издательство, 1976.

 Šaltiniai 

Kategorija:Murmansko srities upės